**DESCRIPCIÓ DELS CURSOS**

**Preparació per a l’obtenció del Certificat de nivell intermedi B1 (30 hores)**

Curs de preparació per a l’obtenció del Certificat de nivell intermedi (B1) de les escoles oficials d'idiomes, adreçat a estudiants així com a altres persones interessades a presentar-se a les proves lliures de febrer o juny de 2016.

En aquest curs es treballaran les diferents habilitats de Comprensió Oral, Comprensió Escrita, Expressió Oral, Expressió Escrita i Ús de la Llengua que componen el Certificat de nivell intermedi, per tal de familiaritzar l’alumnat amb la mecànica de l’examen mitjançant activitats dissenyades amb aquesta finalitat.

**Nivells:**B1 del [MECR](http://llengua.gencat.cat/web/.content/documents/publicacions/marc_europeu_comu_de_referencia_per_a_les_llengues/arxius/marc_cap3.pdf)

**Horari:** 2 hores setmanals

**Accés**

Test d'anivellament oral i escrit o bé prova oral més títol de batxillerat (per accedir al curs de preparació del B1), certificació oficial de cursos ordinaris o d'estiu de qualsevol EOI (nivell 3A), o bé certificacions oficials de qualsevol universitat catalana o estrangera. Només són vàlides les certificacions expedides l'any en curs o l'anterior.

**Actualització Lingüística i Conversa d’anglès: del B2 al C1 (30 hores)**

Aquest curs d’actualització i conversa està adreçat a aquelles persones que ja hagin obtingut el Certificat de nivell avançat o equivalent (B2) i que volen actualitzar i mantenir el seu nivell de llengua, tant oral com escrit. També està adreçat a aquells ciutadans que vulguin preparar-se per a poder accedir en un futur al nivell C1 de les Escoles Oficials d’Idiomes.

**Idioma:** anglès

**Nivells**: Usuari de perfeccionament B2.2-C1

**Horari:** 2 hores setmanals

**Accés**

Test de nivell o estar en possessió del Certificat de nivell avançat (B2) de les Escoles Oficials d’Idiomes, així com certificacions oficials de qualsevol universitat catalana o estrangera de nivell B2. En aquest darrer cas, només són vàlides les certificacions expedides l'any en curs o l'anterior.

Actualització lingüística i conversa d’anglès, de C1 a C2

Aquest curs d’actualització i conversa està adreçat a aquelles persones que ja hagin obtingut el Certificat de nivell C1 i que volen actualitzar i mantenir el seu nivell de llengua, tant oral com escrit.ç

**Idioma:** anglès

**Nivells**: Usuari de perfeccionament C1-C2

**Horari:** 2 hores setmanals

**Accés**

Test de nivell o estar en possessió del Certificat de nivell C1 de les Escoles Oficials d’Idiomes, així com certificacions oficials de qualsevol universitat catalana o estrangera de nivell C1. En aquest darrer cas, només són vàlides les certificacions expedides l'any en curs o l'anterior. També serà vàlida la certificació CAE de Cambridge.